ინფრასტრუქტურის განვითარება და ინტეგრაცია
2025-02-25 - 2025-02-27
25 და 27 თებერვალს, ეროვნული სამეცნიერო ბიბლიოთეკის ორგანიზებით გაიმართა პროექტის – „ინფრასტრუქტურის განვითარება და ინტეგრაცია “ საინფორმაციო შეხვედრები.
დისტანციურ ფორმატში გამართულ შეხვედრას ესწრებოდნენ საქართველოში მოქმედი უმაღლესი საგანმანათლებლო დაწესებულებისა და კვლევითი ინსტიტუტის წარმომადგენლები და მეცნიერ – მკვლევრები.
შეხვედრაზე ყურადღება გამახვილდა შემდეგ საკითხებზე:
▪️ რეპოზიტორიუმების როლი სამეცნიერო კვლევების შედეგების გავრცელებასა და ხილვადობის გაუმჯობესებაში;
▪️ როგორ ეხმარება რეპოზიტორიუმი მკვლევრებს კვლევის შედეგებზე წვდომასა და ხილვადობის გაუმჯობესებაში როგორც ადგილობრივ, ასევე საერთაშორისო დონეზე;
▪️ რეპოზიტორიუმის გამოყენების სარგებელი სამეცნიერო და კვლევითი ინსტიტუტებისთვის;
ღონისძიების სპიკერი გახლდათ პროექტის ფარგლებში ექსპერტად მოწვეული მილისა შევკუშიჩი – სერბეთის მეცნიერებათა აკადემიის მთავარი ბიბლიოთეკარი, ბელგრადის უნივერსიტეტის კომპიუტერული ცენტრის რეპოზიტორიუმის განვითარების გუნდის წევრი და ორგანიზაციის EIFL ღია წვდომის კოორდინატორი.
პროექტი დაფინანსებულია საერთაშორისო ორგანიზაციის Datacite Global Access Fund (GAF) – ის მიერ და ახორციელებს ეროვნული სამეცნიერო ბიბლიოთეკა.
პროექტი ითვალისწინებს ეროვნული დონის სამეცნიერო ღია წვდომის ციფრული რეპოზიტორიუმის (Openscience.ge) განვითარებას, რომელიც გააერთიანებს საქართველოში მოქმედი უმაღლესი საგანმანათლებლო დაწესებულებებისა და კვლევითი ინსტიტუტების მკვლევართა პროფილებს, მათ ნაშრომებსა და ინფორმაციას ორგანიზაციულ სტრუქტურულ ერთეულებზე.

Maximizing the Benefits of Repositories for Research Institutions
2025-02-25 15:00 - 17:00 (Asia/Dubai)
On February 25, at 15:00, you are invited to an online event that will be held within the framework of
the National Science Library project – “Infrastructure Development and Integration”.
Event title: Maximizing the Benefits of Repositories for Research Institutions
Event description: This session will explore the benefits of the national repository for research
institutions, focusing on its role in showcasing research outputs and improving visibility. We will show
how repositories can help tracking research results and how it can be embedded in institutional
workflows. The discussion will also highlight how institutions can contribute to the repository’s growth
by recruiting content and supporting its sustainability through policies and engagement.
Event Speaker: The event will be hosted by Milisa Ševkušić, an invited expert within the project – Senior
Librarian of the Serbian Academy of Sciences, member of the repository development team at the
University of Belgrade Computer Centre, and EIFL Open Access Coordinator in Serbia.
The working language of the event is English. After the event, each participant will be sent presentation
slides in Georgian language.
Zoom Event: https://shorturl.at/AkQcX Meeting ID: 826 2775 2221 Passcode: [REDACTED]
To attend the event, please fill out the registration form:
https://forms.gle/TF32G7JTEhxAksDy5
25 თებერვალს, 15:00 საათზე ტარდება ონლაინ ღონისძიება, ეროვნული სამეცნიერო ბიბლიოთეკის პროექტის ფარგლებში – „ინფრასტრუქტურის განვითარება და ინტეგრაცია“.
ღონისძიების აღწერა: ღონისძიება განკუთვნილია უმაღლესი საგანმანათლებლო
დაწესებულებებისა და კვლევითი ინსტიტუტების წარმომადგენლებისთვის და შეეხება
რეპოზიტორიუმის გამოყენების სარგებელს სამეცნიერო და კვლევითი
ინსტიტუტებისთვის. განსაკუთრებული ყურადღება დაეთმობა რეპოზიტორიუმების
როლს სამეცნიერო კვლევების შედეგების გავრცელებასა და ხილვადობის
გაუმჯობესებაში. დისკუსია ასევე ხაზს გაუსვამს იმას, თუ როგორ შეუძლიათ უმაღლესი
საგანმანათლებლო დაწესებულებებსა და კვლევით ინსტიტუტებს რეპოზიტორიუმის
ზრდისა და მდგაროდობის მხარდაჭერა.
ღონისძიების სპიკერი: ღონისძიებას გაუძღვება პროექტის ფარგლებში ექსპერტად
მოწვეული მილისა შევკუშიჩი – სერბეთის მეცნიერებათა აკადემიის მთავარი
ბიბლიოთეკარი, ბელგრადის უნივერსიტეტის კომპიუტერული ცენტრის
რეპოზიტორიუმის განვითარების გუნდის წევრი და ორგანიზაციის EIFL ღია წვდომის
კოორდინატორი.
ღონისძიების სამუშაო ენა არის ინგლისური. ღონისძიების დასრულების შემდეგ
თითოეულ მონაწილეს გაეგზავნება პრეზენტაცის სლაიდები ქართულ ენაზე.
შეხვედრის ბმული: https://shorturl.at/AkQcX Meeting ID: 826 2775 2221 Passcode: [REDACTED]
ღონისძიებაზე დასასწრებად შეავსეთ სარეგისტრაციო ფორმა:
https://forms.gle/TF32G7JTEhxAksDy5

Embedding repositories in your research workflows
2025-02-27 15:00 - 17:00
On February 27, at 15:00, you are invited to an online event that will be held within the framework of
the National Science Library project – “Infrastructure Development and Integration”.
Event title: Embedding repositories in your research workflows
Event description: This session will explore the role of the national repository as a key discovery
platform for research and a central hub for the broad dissemination of research. We will show how
repositories enable access to research outputs and improve their visibility to local and global audiences.
The session will also demonstrate how repositories help researchers keep track of their results, ensure
compliance with institutional and funding requirements, and support open-access practices.
Event Speaker: The event will be hosted by Milisa Ševkušić, an invited expert within the project – Senior
Librarian of the Serbian Academy of Sciences, member of the repository development team at the
University of Belgrade Computer Centre, and EIFL Open Access Coordinator in Serbia.
The working language of the event is English. After the event, each participant will be sent presentation
slides in Georgian language.
Zoom Event: https://shorturl.at/OW3fI Meeting ID: 859 8513 0030; Passcode: [REDACTED]
To attend the event, please fill out the registration form:
https://forms.gle/AFk8AUfPLMPF5uRx9
27 თებერვალს, 15:00 საათზე ტარდება ონლაინ ღონისძიება, ეროვნული სამეცნიერო ბიბლიოთეკის პროექტის ფარგლებში – „ინფრასტრუქტურის განვითარება და ინტეგრაცია“.
ღონისძიების აღწერა: ღონისძიება შეეხება რეპოზიტორიუმის, როგორც კვლევის
შედეგების აღმოჩენისა და გავრცელების ძირითად ჰაბს. გაიგებთ, როგორ
ეხმარება რეპოზიტორიუმი მკვლევრებს კვლევის შედეგებზე წვდომასა და
ხილვადობის გაუმჯობესებაში როგორც ადგილობრივ, ასევე საერთაშორისო
დონეზე. ასევე, ნაჩვენები იქნება, თუ როგორ ეხმარება რეპოზიტორიუმი
მკვლევრებს თვალყური ადევნონ თავიანთ შედეგებს, უზრუნველყონ
ინსტიტუციურ და დაფინანსების მოთხოვნებთან შესაბამისობა და ღია წვდომის
პრაქტიკების მხარდაჭერა.
ღონისძიების სპიკერი: ღონისძიებას გაუძღვება პროექტის ფარგლებში
ექსპერტად მოწვეული მილისა შევკუშიჩი – სერბეთის მეცნიერებათა აკადემიის
მთავარი ბიბლიოთეკარი, ბელგრადის უნივერსიტეტის კომპიუტერული ცენტრის
რეპოზიტორიუმის განვითარების გუნდის წევრი და ორგანიზაციის EIFL ღია
წვდომის კოორდინატორი.
შეხვედროს სამუშაო ენა არის ინგლისური. ღონისძიების დასრულების შემდეგ
თითოეულ მონაწილეს გაეგზავნება პრეზენტაცია ქართულ ენაზე.
შეხვედრის ბმული: https://shorturl.at/OW3fI Meeting ID: 859 8513 0030; Passcode:
[REDACTED]
ღონისძიებაზე დასასწრებად შეავსეთ სარეგისტრაციო ფორმა:
https://forms.gle/AFk8AUfPLMPF5uRx9

,,წიგნები მეტი მკითხველისთვის"
2025-03-12
12 მარტს, ეროვნული სამეცნიერო ბიბლიოთეკის წარმომადგენლები პროექტის ფარგლებში – „წიგნები მეტი მკითხველისთვის“ ესტუმრნენ დუშეთის მთავარ ბიბლიოთეკას და საჩუქრად გადასცეს სხვადასხვა სფეროს საინტერესო გამოცემები.

ეროვნული სამეცნიერო ბიბლიოთეკის პროექტის – „წიგნები მეტი მკითხველისთვის“ მიზანია ცოდნისა და განათლების ხელშეწყობა, ამიტომ მოხარულები ვართ, რომ შეგვიძლია გავზარდოთ წიგნებზე ხელმისაწვდომობა.

განსაკუთრებული მადლობა დუშეთის ბიბლიოთეკას და მის დირექტორს ქალბატონ ნაირა თეთრუაშვილს გულთბილი მიღებისთვის! თქვენი სტუმართმოყვარეობა, სიყვარულით სავსე გარემო და თბილი დახვედრა ჩვენთვის ძალიან სასიამოვნოა.

ვიმედოვნებთ, რომ ჩვენი წიგნები ბევრ მკითხველს გაახარებს და კიდევ უფრო გაამდიდრებს დუშეთის ბიბლიოთეკის რესურსებს!

სტუმრად ქუთაისის საჯარო ბიბლიოთეკა
2025-04-03
3 აპრილს, ეროვნულ სამეცნიერო ბიბლიოთეკას ეწვივნენ ქუთაისის საჯარო ბიბლიოთეკის წარმომადგენლები, ქალბატონი რიტა წაქაძის ხელმძღვანელობით.

შეხვედრის ფარგლებში განიხილეს მნიშვნელოვანი საკითხები, რომლებიც უკავშირდება ბიბლიოთეკების ციფრულ ტრანსფორმაციას, მათ შორის:

–ციფრული რეპოზიტორიუმის შექმნისა და ფუნქციონირების საკითხები

-ელექტრონული კატალოგის განვითარების საკითხები

ვიმედოვნებთ, რომ ეს შეხვედრა ნაყოფიერი და სასარგებლო აღმოჩნდა ჩვენი სტუმრებისთვის და ხელს შეუწყობს ჩვენს ბიბლიოთეკებს შორის თანამშრომლობის კიდევ უფრო გაღრმავებას.

ირაკლი ღარიბაშვილის სახელობის ჯილდო
2025-05-19
19 მაისს, ეროვნული სამეცნიერო ბიბლიოთეკის დირექტორმა ქალბატონმა ნინო პავლიაშვილმა ჯილდო გადასცა ლუკა კეზუას, ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის ფიზიკის მიმართულების 2023-2024 სასწავლო წლის საუკეთესო აკადემიური მოსწრების მქონე ბაკალავრის საფეხურის სტუდენტს.
ეროვნული სამეცნიერო ბიბლიოთეკის განვითარების ფონდმა ირაკლი ღარიბაშვილის სახელობის ყოველწლიური ფულადი ჯილდო 2023 წელს დააწესა. ის ყოველწლიურად გადაეცემა ფიზიკის დარგში საუკეთესო აკადემიური მოსწრების მქონე წარჩინებულ ერთ სტუდენტს.
დაჯილდოების ცერემონიას ესწრებოდნენ ეროვნული სამეცნიერო ბიბლიოთეკის თანამშრომლები. მათ გაიხსენეს ირაკლი ღარიბაშვილის მიერ გაწეული ფასდაუდებელი შრომა, როგორც სამეცნიერო სფეროსა და ბიბლიოთეკის განვითარების საქმეში, ისე მთელი ქვეყნისა და საერთაშორისო სამეცნიერო საზოგადოების წინაშე.

კონფერენცია „ბიომრავალფეროვნება მეცნიერების ფოკუსში“
2025-06-27 08:00 - 17:00
სამეცნიერო კონფერენციაში მონაწილეობის უფლება აქვთ აკრედიტირებული სასწავლებლების ბაკალავრიატის, მაგისტრატურის და დოქტორანტურის სტუდენტებს, ახალგაზრდა მეცნიერებს (დოქტორის ან მასთან გათანაბრებული აკადემიური ხარისხი მიენიჭა 2018 წლის 10 ნოემბრის შემდეგ)
კონფერენციის თემატიკა მოიცავს ბიომრავალფეროვნების კვლევის თანამედროვე გზებს, ეკოსისტემების მნიშვნელობას, მათი დაცვის აუცილებლობას, გადაშენების პირას მყოფი სახეობების შენარჩუნების სტრატეგიებს, კლიმატის ცვლილებისა და ადამიანის ზემოქმედების გავლენას გარემოზე, ასევე ბიომრავალფეროვნების დაცვასთან დაკავშირებულ სამართლებრივ და სოციალურ საკითხებს.
მოხსენებაში წარმოადგენილი უნდა იყოს მონაწილის კვლევა და კვლევის შედეგები.
მონაწილეობა ხდება ინდივიდუალურად, თუმცა რეფერატს შეიძლება ჰყავდეს რამდენიმე თანაავტორი.
აბსტრაქტის წარდგენის წესი:

აბსრტაქტის მოცულობა – არაუმეტეს 300 სიტყვა ქართულად, შრიფტი Sylfaen; ზომა 11; ინტერვალი 1.15. აბსტრაქტი წარმოდგენილი უნდა იყოს ინგლისურ ენაზეც.

კომპეტენტური ჟიურის მიერ მოხდება ნაშრომების გადარჩევა, საუკეთესო ნაშრომები შეირჩევა ზეპირი მოხსენებისთვის, ნაწილი ნაშრომებისა შერჩეული იქნება პოსტერული მოხსენებისთვის, დეტალები დამატებით გეცნობებათ მეილზე.
საკონფერენციო ნაშრომისა და ზეპირი პრეზენტაციის შეფასების კრიტერიუმებია:

ა) თემის აქტუალობის წარმოჩენა;
ბ) მიღებული შედეგების ინტერპრეტირება და დასაბუთება;
გ) ნაშრომის აკადემიური და ტექნიკური შეფასება (მათ შორის, დაცულია თუ არა ციტირების, მონაცემთა ანალიზის წესები).

კონფერენციის მონაწილეებმა უნდა წარმოადგინონ 10-15 წუთიანი მოხსენებები, ზეპირი გამოსვლის სახით (შესაძლებელი იქნება Power Point-ის გამოყენება) ან პოსტერული მოხსენება
კონფერენციის თარიღებია:

რეგისტრაცის და აბსტრაქტების გამოგზავნის ვადა- არაუგვიანეს 20 ოქტომბრისა ელ-ფოსტაზე- maka.l@sciencelib.ge
ჟიურის მიერ ნაშრომების შეფასების ვადა – 27 ოქტომბერი, შედეგები გეცნობებათ ელ-ფოსტაზე.
პრეზენტაციის გამოგზავნის ვადა – 3 ნოემბერი 18:00სთ
კონფერენციის პროგრამა გადმოგეგზავნებათ 5 ნოემბერს.
კონფერენცია ჩატარდება 10 ნოემბერს.

ზეპირი მომხსნებელების რეფერატები აიკინძება და ელექტრონულად დაიდება https://openjournals.ge-ზე.
კომპეტენტური ჟიურის მიერ შერჩეული 3 ნაშრომი გამოქვეყნდება openscience.ge, რომელიც ინტეგრირებულია ღია მეცნიერების ღრუბელში (EOSC).

რაზე ოცნებობენ ანდროიდები
2026-01-12 08:00 - 17:00
მეცნიერების კვირეულის ფარგლებში, ეროვნულმა სამეცნიერო ბიბლიოთეკამ გამოფენას „რაზე ოცნებობენ ანდროიდები“ უმასპინძლა.
გამოფენა ტექნოლოგიურსა და ინოვაციურ გადაწყვეტილებებს აერთიანებდა და მისი კარი ყველა დაინტერესებული დამთვალიერებლისთვის გაიღო. ეროვნული სამეცნიერო ბიბლიოთეკის სივრცე ერთი დღით ტრანსფორმირდა ცოცხალ პლატფორმად, სადაც ტექნოლოგიების სფეროს აქტორებსა და გამომგონებლებს დამატებითი საპრეზენტაციო შესაძლებლობა მიეცათ, სტუმრებმა კი ინსპირაციითა და ტექნოლოგიური აღმოჩენებით სავსე დღე გაატარეს.
ღონისძიებაში მონაწილეობენ ორგანიზაციები, სკოლები და სტემ სკოლები, ახალგაზრდა ინოვატორები და ენთუზიასტები, რომელთაც ადგილობრივი ტექნოლოგიური ეკოსისტემის ფორმირებაში მნიშვნელოვანი წვლილი შეაქვთ
• ROBOCODE GEORGIA
• GEORGIAN ROBOTICS ASSOCIATION
• STEP IT ACADEMY
• GEORGIAN AVIATION UNIVERSITY
• ENAGRAM
• WASTELESS
• EUROPEAN SCHOOL
• FREE SCHOOL
• MILLENNIUM FOUNDATION
– CLUSTERS
– ARMMO
– INNOVATION INITIATORS
– VERDEX
– ARCHIGUARD
– VISION AID
– RISK TRACKER
– X-TINGUISHERS
– RESCUEDBY
– MARKSHADERS
• CODNA.GE – „ცოდნის მხიარული სამყარო“ (ვახტანგ ჯინჯიხაძე)
• ავიასამოდელო სპორტის ეროვნული ფედერაცია (არჩილ ოთხმეზური)
• ივანე ნაზღაიძე
• ლექსო გიორგაშვილი
ეროვნული სამეცნიერო ბიბლიოთეკა ყოველთვის უთმობს ასპარეზს ადამიანებს, რომლებიც მომავალს ქმნიან და რომელთა გაცნობაც ნამდვილად ღირს.

ესეების კონკურსი ეროვნულ სამეცნიერო ბიბლიოთეკაში
2026-01-12 08:00 - 17:00
ეროვნულმა სამეცნიერო ბიბლიოთეკამ ახალგაზრდებისთვის ესეების კონკურსი ჩაატარა თემაზე „ხელოვნური ინტელექტი და ეთიკა“. კონკურსში 16–21 წლის ახალგაზრდები მონაწილეობდნენ, რომლებმაც საკუთარი ფიქრები ორიგინალური და მხატვრული ტექსტების სახით წარმოადგინეს.
გამარჯვებულებს პრიზები გადაეცათ, საუკეთესო ნამუშევარი კი ახალგაზრდების შემოქმედებითი აზროვნების პოპულარიზაციისა და ღია მეცნიერების პრინციპების მხარდასაჭერად, ეროვნული სამეცნიერო ბიბლიოთეკის ბლოგზე გამოქვეყნდა.
გამარჯვებულ ესეს შეგიძლიათ გაეცნოთ ბმულზე: ხელოვნური ინტელექტი და ეთიკა

„პირველი ნაბიჯის“ კონფერენია სამენცნიერო ბიბლიოთეკაში
2026-01-15 08:00 - 17:00
19 დეკემბერს ორგანიზაცია „პირველი ნაბიჯის“ კონფერენცია გაიმართა, რომელსაც ეროვნული სამეცნიერო ბიბლიოთეკის სივრცემ უმასპინძლა. ღონისძიება პროფესიონალთა ძლიერმა გუნდმა დააორგანიზა, ადამიანებმა, რომლებიც წლების განმავლობაში ჰუმანური, პასუხისმგებლიანი და მაღალი პროფესიული სტანდარტებით რეალურ და მდგრად ცვლილებებს ქმნიან.
ორგანიზაციაში უკვე სამი წელია საპილოტე პროგრამის სახით ალტერნატიული და აუგმენტური კომუნიკაციის მეთოდის დანერგვა მიმდინარეობს, რომელმაც ეტაპობრივად თერაპიის ყველა მიმართულება მოიცვა და ბევრ წარმატებულ პრაქტიკას ჩაუყარა საფუძველი. პროგრამის შემაჯამებელ კონფერენციას ყველა მიმართულების თერაპევტი ესწრებოდა, რაც კიდევ ერთხელ უსვამს ხაზს ინიციატივის მნიშვნელობასა და შედეგიანობას.
ეროვნული სამეცნიერო ბიბლიოთეკის სივრცე ჰუმანურობასა და თანადგომაზე დაფუძნებული ინიციატივების მხარდამჭერია. გულწრფელად ვაფასებთ ორგანიზაცია „პირველი ნაბიჯის“ დადებით და შთამაგონებელ როლს საზოგადოებაში.

წლის საუკეთესო მიღწევა
2026-01-15 08:00 - 17:00
2025 წლის 23 დეკემბერს ეროვნულმა სამეცნიერო ბიბლიოთეკამ სამეცნიერო-კვლევითი ინსტიტუტებისა და უმაღლესი სასწავლო დაწესებულებების წარმომადგენლებს უმასპინძლა შეხვედრაზე – „წლის საუკეთესო მიღწევა“. ღონისძიების ფარგლებში მონაწილეებმა აუდიტორიას 2025 წელს განხორციელებული მნიშვნელოვანი სამეცნიერო მიღწევები გააცნეს და დარბაზის კითხვებსაც უპასუხეს. შეხვედრა ინფორმაციით დატვირთული, თბილი და ინტერაქციული გამოდგა.
ღონისძიების მიზანი სამეცნიერო და საგანმანათლებლო სფეროს თანამშრომლობის ხელშეწყობა და მათი ერთ სივრცეში შეკრება იყო, ღია მეცნიერების პრინციპების პოპულარიზაციისთვის.
რადგან ეროვნული სამეცნიერო ბიბლიოთეკა ღია მეცნიერების აქტიურ მხარდამჭერად პოზიციონირებს, გამჭვირვალე და ხელმისაწვდომ კვლევით პრაქტიკასაც ხელს უწყობს, შესაბამისად, მსგავსი პროექტების საშუალებით, ერთობლივი სამეცნიერო პროექტების დაგეგმვისა და განხორციელებისთვის საჭირო საერთო სივრცის შექმნას ცდილობს.

იაპონიის საელჩოსა და სამეცნიერო ბიბლიოთეკის საგრანტო პროექტი დასრულდა
2026-01-16 08:00 - 17:00
ეროვნული სამეცნიერო ბიბლიოთეკისა და იაპონიის საელჩოს გრასრუტების პროგრამის ფარგლებში განხორციელებული მცირე საგრანტო პროექტი დასრულდა.
პროექტის ფარგლებში, ბიბლიოთეკის ტექნიკური ინფრასტრუქტურა მნიშვნელოვნად გაძლიერდა, რადგან მაღალი გარჩევადობის Bookeye A1 ფორმატის სკანერი და სერვერი მომავალში უმნიშვნელოვანესი საბიბლიოთეკო მასალის გაციფრულებასა და უსაფრთხო შენახვას უზრუნველყოფს.
ტექნიკის გადმოცემის ოფიციალური ცერემონია 11 დეკემბერს გაიმართა. ეს ნაბიჯი მნიშვნელოვანი პროგრესია ქართული კულტურული მემკვიდრეობის დაცვისა და ხელმისაწვდომობის მიმართულებით, რადგან უნიკალური სამეცნიერო და მხატვრული მასალის გაციფრულება და მათი ღია წვდომის რეპოზიტორიუმებში განთავსება ისტორიულ და კულტურულ მონაპოვარს თანამედროვეობის მოთხოვნებთან შესაბამისს, თვალსაჩინოსა და ფართო საზოგადოებისთვის ხელმისაწვდომს გახდის.
განსაკუთრებულ მადლობას ვუხდით ყველა ადამიანს, რომელმაც პროექტის განხორციელებისთვის მცირე ან დიდი წვლილი გაიღო. მადლობა იაპონიის საელჩოს წარმომადგენლობასა და ხალხს მხარდაჭერისთვის. იმედს ვიტოვებთ, რომ წარმატებული თანამშრომლობა მომავალშიც გაგრძელდება.

წიგნის საჯაროდ კითხვა ნატო დავითაშვილთან ერთად
2026-02-04 08:00 - 17:00
ეროვნულმა სამეცნიერო ბიბლიოთეკამ კვირა წიგნის საჯარო კითხვით დაიწყო – 2 თებერვალს, ფანტასტმა ავტორმა, ნატო დავითაშვილმა აუდიტორიას აფხაზური მითოსით შთაგონებული ლიტერატურული ნაწარმოები ,,ზილხა“ წაუკითხა.
მწერალმა ​აწანებთან ერთად აფხაზური მითოლოგიიდან ფენტეზის ჟანრში წაგვიყვანა სამოგზაუროდ, რამაც მითოსსა და თანამედროვე ლიტერატურას შორის გამართული დიალოგის მოწმე გაგვხადა.

როგორც ნატო დავითაშვილმა შეხვედრის დასაწყისში აღნიშნა, ხმამაღლა კითხვის დროს ავტორიც კი დამატებით შინაარსობრივ დატვირთვას სძენს ტექსტს, როგორც ხმითა და ინტონაციით, ისე ემოციით.

შესაბამისად, საჯაროდ კითხვა მნიშვნელოვანი კულტურული გამოცდილებაა, რომელიც სიტყვით გადმოცემული ლიტერატურის ძალას დემონსტრირებს.
მადლობას ვუხდით ავტორს შემოქმედებისა და გამოცდილების გაზიარებისთვის, მკითხველებს კი ღონისძიებაზე სტუმრობისთვის და საინტერესო დისკუსიისთვის.

მეცნიერ ქალთა დღე
2026-02-13 08:00 - 17:00
11 თებერვალს, მეცნიერ ქალთა და გოგონათა საერთაშორისო დღესთან დაკავშირებით, ეროვნულმა სამეცნიერო ბიბლიოთეკამ ქართველ ქალ მეცნიერებს უმასპინძლა. შეხვედრაზე ვისაუბრეთ საერთაშორისო სამეცნიერო ბაზებზე, როგორც ელექტრონული ინფორმაციის შენახვისა და მართვის ორგანიზებულ კოლექციაზე.

როგორც პრეზენტატორმა განმარტა, ისეთ ბაზებზე, როგორებიცაა, Cambridge University Press, JSTOR და სხვები, დისტანციური წვდომა ნებადართულია განათლების, სწავლებისა და კვლევის მიზნით, სერვისი კი უზრუნველყოფს დისტანციური წვდომის ერთიან პორტალს, ავტორიზებული მომხმარებლისათვის, ნებისმიერ დროსა და ადგილზე.

აღსანიშნავია, რომ ღია წვდომის ბაზები ნაშრომების ხილვადობას ზრდის, ინსტიტუციურ ბარიერებს ამცირებს, კონკურენციის ველზე კი ტოლობის ნიშანს სვამს.

შეხვედრა ასევე დაეთმო Openscience.ge -ს ციფრულ რეპოზიტორიუმს, რომელიც ერთ სივრცეში აერთიანებს საქართველოში მოქმედი სამეცნიერო და კვლევითი პროფილის მქონე ორგანიზაციათა და მათთან აფილირებულ მკვლევართა მასალას.

Openscience.ge შეიქმნა 2018 წელს, ეროვნული სამეცნიერო ბიბლიოთეკისა და საქართველოს ინტეგრირებული ბიბლიოთეკის საინფორმაციო სისტემის კონსორციუმის (GILISC) მიერ. მნიშვნელოვანია, რომ რეპოზიტორიუმში განთავსებული მასალა მოძიებადი, ხელმისაწვდომი და გამოყენებადია მთელი მსოფლიოს მასშტაბით.

შეხვედრამ ცხადყო, რომ ღია მეცნიერების ფუნდამენტური პრინციპების ცოდნა ქალი მეცნიერებისთვის განსაკუთრებულად მნიშვნელოვანია.

მადლობას ვუხდით ყველა მონაწილეს აქტიური ჩართულობისთვის.

„ტფილისური ბოჰემა“ - კონფერენცია ესბ-ში
2026-03-24 08:00 - 17:00
15 მაისს, ეროვნულ სამეცნიერო ბიბლიოთეკაში, პოეტისა და საზოგადო მოღვაწის, იოსებ გრიშაშვილის იუბილესადმი მიძღვნილი კონფერენცია – ,ტფილისური ბოჰემა – XVIII-XX საუკუნეების ქალაქის ისტორიები ლიტერატურასა და ხელოვნებაში“ ჩატარდება.

იოსებ გრიშაშვილი 1889 წლის 24 აპრილს დაიბადა მისი შემოქმედებითი ცხოვრება ღრმად უკავშირდება თბილისს, ქალაქური კოლორიტის ასახვას, რაც თანამედროვე ლიტერატურისა და ხელოვნებისთვისაც შთამაგონებელ თემას წარმოადგენს.

სამეცნიერო კონფერენციაში მონაწილეობა შეუძლიათ პროფესორებსა და მკვლევრებს.

საკონფერენციო თემა უნდა ეხებოდეს ლიტერატურის, ისტორიისა და ხელოვნების კვლევებს, კულტურული სივრცეების ახლებურ ინტერპრეტაციებს, ისტორიული და სოციალური კონტექსტის გააზრებას, ამავე კონტექსტში ჩაწერილი ქალაქის მრავალფეროვან იდენტობებს, ენასა და შემოქმედებით დინამიკას. სამეცნიერო კონფერენციაში მონაწილეობა შეუძლიათ უნივერსიტეტებისა და სამეცნიერო-კვლევითი ორგანიზაციების თანამშრომლებს. თეზისების წარდგენა შესაძლებელია სარეგისტრაციო ბმულზე: https://forms.gle/eWSifjBfJ4BEvJj96
სარეგისტრაციო ბმულის ბოლო გრაფაში შესაძლებელია თეზისის ატვირთვა.

თეზისების გაფორმების წესი:
თეზისებს მიენიჭება DOI

გაერთიანებულ დოკუმენტში (MS Word ) გთხოვთ შეიტანოთ შემდეგი მონაცემები:
1. ავტორის სახელი და გვარი ქართულად და ინგლისურად;2. თეზისების სათაური ქართულად და ინგლისურად;3. ორგანიზაციის დასახელება ქართულად და ინგლისურად;4. ფაკულტეტის დასახელება ქართულად და ინგლისურად;5. თეზისების ძირითადი ტექსტი ქართულად და ინგლისურად;6. 3-5 საკვანძო სიტყვა ქართულად და ინგლისურად;7. ფორმატი — A48. შრიფტი — UNICODE (Sylfaen)9. თეზისების ტექსტი დაიწყეთ მომდევნო, ახალიგვერდიდან, 12 ზომის შრიფტით.10. ფოტოების და სხვა გრაფიკული გამოსახულების კომპიუტერული ვარიანტიშესრულებული უნდა იყოს JPG ფორმატში.11. თეზისის მოცულობა: 300-300 სიტყვა.
თავფურცელი გააფორმეთ შემდეგი თანმიმდევრობით:
ავტორ(ებ)ი — 12 ზომის შრიფტით ცენტრში;სათაური — 12 ზომის შრიფტით ცენტრში;ორგანიზაცია, მაგ., ივანე ჯავახიშვილის სახელობის თბილისის სახელმწიფო უნივერსიტეტი — 12 ზომის შრიფტით ცენტრში; საკვანძო სიტყვები.
თეზისების ძირითადი ტექსტი ქართულ და ინგლისურ ენებზე –12 ზომის შრიფტით.

რეგისტრაციის ველი ღიაა 30 აპრილის ჩათვლით. 30 აპრილის შემდეგ შედეგებს ელ-ფოსტაზე გაცნობებთ.
თეზისების ელექტრონული კრებული განთავსდება და გამოქვეყნდება ღია წვდომის პლატფორმაზე- openjournals.ge, ასევე სამეცნიერო პორტალზე openscience.ge, რომელიც ინტეგრირებულია ღია მეცნიერების ღრუბელში (EOSC).

ლიტერატურული პაემანი - 23 აპრილი ბიბლიოთეკაში წიგნის ჩუქების დღეა
2026-04-22 08:00 - 17:00
23 აპრილს მსოფლიო წიგნისა და საავტორო უფლებების დღეს აღნიშნავს, რასაც, იუნესკოს გადაწყვეტილებით, უილიამ შექსპირისა და მიგელ დე სერვანტესის ერთ დღეს გარდაცვალება დაედო საფუძვლად .
ამ დღის აღსანიშნავად, ეროვნულ სამეცნიერო ბიბლიოთეკაში 11:00 – დან 15:00 საათამდე წიგნების მოყვარულებს ბრმა ლიტერატურული პაემანზე გელოდებით.
შემოგვიარეთ ყველამ, ვისაც ლიტერატურა და მოულოდნელობები ერთნაირად გიყვართ. ყველა წიგნი ძვირფასია, ძველიც და ახალიც. ამიტომ ბუკინისტური რომანტიზმისთვის მზად უნდა იყოთ.

ხელოვნური ინტელექტი ბიბლიოთეკებში
2026-05-01 08:00 - 17:00
30 აპრილს, ბიბლიოთეკარის დღესთან დაკავშირებით, ეროვნულ სამეცნიერო ბიბლიოთეკაში განსაკუთრებულ სტუმრებს , ბიბლიოთეკარებს – ლექციით, ,,ციფრული წიგნიერება და ხელოვნური ინტელექტი ბიბლიოთეკებში“ ვუმასპინძლეთ.
შეხვედრას უძღვებოდა AI Learning Specialist, დავით თანანაშვილი, რომელმაც აღნიშნა, რომ ციფრული სამყარო უდიდეს შესაძლებლობებთან ერთად, უამრავ გამოწვევას გვთავაზობს. საუბრისას დიდი ყურადღება დაეთმო წიგნიერების მთავარი გიდების, ბიბლიოთეკარებისთვის ძიების სწორი ხერხების მიწოდებასა და ეთიკის ნორმების დაცვას AI-ს გამოყენებსას. ამასთანავე, დაინტერესებულმა ბიბლიოთეკარებმა მიიღეს რეკომენდაციები, AI-ს ინტეგრაციის ფორმებზე საბიბლიოთეკო საქმეში, მათ შორის მკითხველებთან ურთიერთობაში.
როგორც დავით თანანაშვილმა აღნიშნა, მიუხედავად უდიდესი რესურსისა, ხელოვნური ინტელექტი ინსტრუმენტია ადამიანის ხელში და მის ჩანაცვლებას კი არა, დახმარებას ემსახურება.
ამასთანავე, შეხვედრაზე ეროვნული სამეცნიერო ბიბლიოთეკის დირექტორმა, ნინო პავლიაშვილმა, მადლობის ნიშნად, სამეცნიერო ბიბლიოთეკის როგორც უხუცესი, ისე ყველაზე ახალბედა თანამშრომლები მადლობის სიგელებითა და სიმბოლური საჩუქრებით დააჯილდოვა.
თუ გსურთ დამატებით რეკომენდაციებს გაეცნოთ ხელოვნური ინტელექტის გამოყენების ფორმებზე ყოველდღიურ ცხოვრებაში, წაიკითხეთ ჩვენი ბლოგი – „მომავლის ეტიკეტი ანუ „მადლობა“ და “ნახვამდის“.

ირაკლი ღარიბაშვილის სახელობის ჯილდო
2026-05-19 08:00 - 17:00
ეროვნული სამეცნიერო ბიბლიოთეკის განვითარების ფონდმა 19 მაისს, ბიბლიოთეკის ყოფილი დირექტორის, ფიზიკოს ირაკლი ღარიბაშვილის დაბადების დღესთან დაკავშირებით, კიდევ ერთი სტუდენტი დააჯილდოვა.
წლევანდელი ჯილდო გადაეცა ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის ფიზიკის მიმართულების საუკეთესო აკადემიური მოსწრების მქონე ბაკალავრის საფეხურის სტუდენტს, ნინო არჩვაძეს.
ირაკლი ღარიბაშვილის ხსოვნისადმი მიძღვნილი ჯილდო 2023 წლიდან დაწესდა და ყოველწლიური ხასიათი აქვს.
ამასთანავე, ირაკლი ღარიბაშვილის სახელი დაერქვა ბიბლიოთეკის საკონფერენციო დარბაზს.
დაჯილდოების ცერემონიალს ესწრებოდნენ ეროვნული სამეცნიერო ბიბლიოთეკის თანამშრომლები და ირაკლი ღარიბაშვილის ოჯახის წევრები.
შეხვედრაზე კიდევ ერთხელ გაიხსენეს მისი ღვაწლი, როგორც სამეცნიერო სფეროსა და ბიბლიოთეკის განვითარების საქმეში, ისე ქვეყნისა და საერთაშორისო სამეცნიერო საზოგადოების წინაშე.

ესბ-ში საკონფერენციო დარბაზს ირაკლი ღარიბაშვილის სახელი დაერქვა
2026-05-19 08:00 - 17:00
ეროვნულ სამეცნიერო ბიბლიოთეკაში საკონფერენციო დარბაზს ბიბლიოთეკის ყოფილი დირექტორის, ფიზიკოს ირაკლი ღარიბაშვილის სახელი დაერქვა.
ამავე დარბაზში, 19 მაისს, ეროვნული სამეცნიერო ბიბლიოთეკის განვითარების ფონდმა, ღარიბაშვილის დაბადების დღესთან დაკავშირებით, კიდევ ერთი სტუდენტი დააჯილდოვა.
წლევანდელი ჯილდო გადაეცა ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის ფიზიკის მიმართულების საუკეთესო აკადემიური მოსწრების მქონე ბაკალავრის საფეხურის სტუდენტს, ნინო არჩვაძეს.
ირაკლი ღარიბაშვილის ხსოვნისადმი მიძღვნილი ჯილდო 2023 წლიდან დაწესდა და ყოველწლიური ხასიათი აქვს.
დაჯილდოების ცერემონიალს ესწრებოდნენ ეროვნული სამეცნიერო ბიბლიოთეკის თანამშრომლები და ირაკლი ღარიბაშვილის ოჯახის წევრები.
შეხვედრაზე კიდევ ერთხელ გაიხსენეს მისი ღვაწლი, როგორც სამეცნიერო სფეროსა და ბიბლიოთეკის განვითარების საქმეში, ისე ქვეყნისა და საერთაშორისო სამეცნიერო საზოგადოების წინაშე.

CIBERIADA 2.6 - რობოტების და ტექნოლოგიების გამოფენა ესბ-ში
2026-06-03 08:00 - 17:00
ბავშვთა დაცვის საერთაშორისო დღეს, ეროვნულ სამეცნიერო ბიბლიოთეკაში, რობოტებისა და ტექნოლოგიების გამოფენა, CIBERIADA 2.6 გაიმართა.
1-ელი ივნისის საზაფხულო, ტექნოლოგიურ თავგადასავალში მონაწილეობას იღებდნენ: ვეკუას სკოლა, ევროპული სკოლა, „ჯეოლაბი“ „რობოკოდერი“, სკოლა ახალი თაობა • „ნიუჯი“, კომაროვის სკოლა, IT აკადემია STEP, UG სკოლა, საქართველოს ტექნიკური უნივერსიტეტი, 55-ე საჯარო სკოლა, წმინდა გიორგის სახელობის საერთაშორისო სკოლა, ლექსო გიორგაშვილი და ზაქარია მაზნიაშვილი, არჩილ ოთხმეზური.
გამოფენა 15:00-დან -18:00-მდე სტუმრობდნენ, როგორც ბავშვები და მშობლები, ისე სტუდენტები, სასკოლო ჯგუფები და სხვა დაინტერესებული პირები.
სტუმრებმა საქართველოში წარმოებული რობოტები და ტექნოლოგიურ სიახლეები დაათვალიერეს, მონაწილეთა პრეზენტაციებს მოუსმინეს, ბოლოს კი, ესბ-ის მოზაიკიან დარბაზში, თვითმფრინავების მინი მოდელების ფრენის წარმოდგენასაც დაესწრნენ.
ესბ უწყვეტად მუშაობს მეცნიერებისა და ტექნოლოგიების პოპულარიზაციისთვის, Cyberiada კი მომავალ წლამდე გემშვიდობებათ.
https://sciencelib.ge/wp-content/uploads/2026/06/AQPYYac5e8Ab8TyfAUxB7niNFt6TjSAFBVzGesIBCqriGsVvgx3hgPddYqM0dCQLJh_C_rWJIoJrL8A3gAasjIMFZmfZERnG53FBwhI8vw-1-1.mp4

ქაღალდის ინჟინერია ესბ-ში
2026-06-15 08:00 - 17:00
ქაღალდის ინჟინერია და 3D წიგნის ტექნიკები – 10 ივნისს, ეროვნულმა სამეცნიერო ბიბლიოთეკამ, წიგნის მოყვარულებს ვორქშოპით უმასპინძლა.
ვორქშოპს წიგნის ხელოვნების ცენტრის დამფუძნებელი, ოთარ ყარალაშვილი უძღვებოდა.
3D წიგნის ტექნიკა სამგანზომილებიანი კონსტრუქციების შექმნის მეთოდია, რომლებიც წიგნის გახსნისას მოცულობით ფორმებად იშლება. ზუსტად ამოჭრილი ქაღალდის ელემენტების კეცვით და ერთმანეთთან დაკავშირებით შესაძლებელია რთული მოძრავი კონსტრუქციების შექმნა. 3D წიგნის ტექნიკა გამოიყენება წიგნების, მისალოცი ბარათებისა და ქაღალდის სხვა ნამუშევრების შექმნისას.
მონაწილეები გაეცნენ ქაღალდის ინჟინერიაში გამოყენებულ ინსტრუმენტებსა და მასალებს, ქაღალდის ჭრის, კეცვისა და დაწებების მეთოდებს. შეისწავლეს სხვადასხვა 3D ტექნიკა და ელემენტი — მარტივი საბაზისო ფორმებიდან რთულ და მრავალფუნქციურ მოდულებამდე.
ვორქშოპის ბოლოს, ყოველმა მონაწილემ შექმნა საკუთარ 3D წიგნი, კურსის ფარგლებში შესწავლილი ყველა ტექნიკით.
ესბ კიდევ მრავალ სიურპრიზს შემოგთავაზებთ.

კონფერენცია: “ბიოტექნოლოგია - მომავლის მეცნიერება“
2026-07-13 08:00 - 17:00
ეროვნული სამეცნიერო ბიბლიოთეკის 20 წლის საიუბილეო თარიღის აღსანიშნავი ღონისძიებების ფარგლებში, სტუდენტებსა და ახალგაზრდა მეცნიერებს გიწვევთ, კონფერენციაში – „ბიოტექნოლოგია-მომავლის მეცნიერება“ მონაწილეობის მისაღებად. მონაწილეებს შეძლებენ, წარმოადგინონ საკუთარი ნაშრომები, გაეცნონ ერთმანეთის გამოცდილებას, გააზიარონ სიახლეები ბიოტექნოლოგიაში, ასევე, გაჩნდება თანამშრომლობისა და ერთობლივი კვლევის პერსპექტივა. სამეცნიერო კონფერენციაში მონაწილეობის უფლება აქვთ აკრედიტირებული სასწავლებლების ბაკალავრიატის, მაგისტრატურის და დოქტორანტურის სტუდენტებს, ახალგაზრდა მეცნიერებს (დოქტორის ან მასთან გათანაბრებული აკადემიური ხარისხი მიენიჭა 2019 წლის შემდეგ).

სამეცნიერო კონფერენციაში მონაწილეობის უფლება აქვთ აკრედიტირებული სასწავლებლების ბაკალავრიატის, მაგისტრატურის და დოქტორანტურის სტუდენტებს, ახალგაზრდა მეცნიერებს (დოქტორის ან მასთან გათანაბრებული აკადემიური ხარისხი მიენიჭა 2019 წლის შემდეგ)
კონფერენციის თემატიკა მოიცავს ბიოტექნოლოგიისა და გენური ინჟინერიის თანამედროვე მეთოდებს, მათ გამოყენებას მედიცინასა და ფარმაკოლოგიაში, აგრარულ და ეკოლოგიურ ბიოტექნოლოგიებს, გარემოზე კლიმატის ცვლილების გავლენის შემცირების გზებს, ციფრული ტექნოლოგიების როლს ბიოლოგიურ კვლევებში, ასევე დარგის განვითარებასთან დაკავშირებულ ბიოეთიკურ და სამართლებრივ საკითხებს.
მოხსენებაში წარმოადგენილი უნდა იყოს მონაწილის კვლევა და კვლევის შედეგები.
მონაწილეობა ხდება ინდივიდუალურად, თუმცა რეფერატს შეიძლება ჰყავდეს რამდენიმე თანაავტორი.
აბსტრაქტის წარდგენის წესი:

აბსრტაქტის მოცულობა – არაუმეტეს 300 სიტყვა ქართულად, შრიფტი Sylfaen; ზომა 11; ინტერვალი 1.15. აბსტრაქტი წარმოდგენილი უნდა იყოს ინგლისურ ენაზეც.

კომპეტენტური ჟიურის მიერ მოხდება ნაშრომების გადარჩევა, საუკეთესო ნაშრომები შეირჩევა ზეპირი მოხსენებისთვის, ნაწილი ნაშრომებისა შერჩეული იქნება პოსტერული მოხსენებისთვის, დეტალები დამატებით გეცნობებათ მეილზე.
საკონფერენციო ნაშრომისა და ზეპირი პრეზენტაციის შეფასების კრიტერიუმებია:

ა) თემის აქტუალობის წარმოჩენა;
ბ) მიღებული შედეგების ინტერპრეტირება და დასაბუთება;

კონფერენციის მონაწილეებმა უნდა წარმოადგინონ 10-15 წუთიანი მოხსენებები, ზეპირი გამოსვლის სახით (შესაძლებელი იქნება Power Point-ის გამოყენება) ან პოსტერული მოხსენება
კონფერენციის თარიღებია:

რეგისტრაცის და აბსტრაქტების გამოგზავნის ვადა – არაუგვიანეს 20 ოქტომბრისა ( სარეგისტრაციო ფორმა)
ჟიურის მიერ ნაშრომების შეფასების ვადა – 27 ოქტომბერი, შედეგები გეცნობებათ ელ-ფოსტაზე.
პრეზენტაციის გამოგზავნის ვადა – 2 ნოემბერი 18:00სთ
კონფერენციის პროგრამა გადმოგეგზავნებათ 3 ნოემბერს.
კონფერენცია ჩატარდება 4 ნოემბერს.

ზეპირი მომხსნებელების რეფერატები აიკინძება და ელექტრონულად დაიდება openjournals.ge-ზე.
კომპეტენტური ჟიურის მიერ შერჩეული 3 ნაშრომი გამოქვეყნდება openscience.ge, რომელიც ინტეგრირებულია ღია მეცნიერების ღრუბელში (EOSC).

„ქართულ-გერმანული ლიტერატურული და კულტურული ურთიერთობები: ისტორია და პერსპექტივები“
2026-07-27 08:00 - 17:00
ეროვნული სამეცნიერო ბიბლიოთეკა 2026 წლის 5-6 ნოემბერს მასპინძლობს ყოველწლიურ საერთაშორისო სამეცნიერო კონფერენციას, რომელიც ეძღვნება საქართველოსა და გერმანულენოვან სამყაროს შორის არსებული მრავალმხრივი აკადემიური და კულტურული ურთიერთობების კვლევას, მათი ისტორიული განვითარების გააზრებასა და თანამედროვე სამეცნიერო პერსპექტივებს.
ღონისძიების მიზანია ქართულ-გერმანული კულტურული, ლიტერატურული და სამეცნიერო ურთიერთობების გაღრმავება, ახალი ინტერდისციპლინური მიდგომების განვითარება და საერთაშორისო აკადემიური თანამშრომლობის ხელშეწყობა.
კონფერენცის ლიტერატურის სექცია ატარებს ცნობილი ქართველი გერმანისტისა და მთარგმნელის, რევაზ (ბუბა) ყარალაშვილის სახელს, რითაც პატივს მიაგებს მის განსაკუთრებულ წვლილს ქართულ-გერმანული კულტურული და სამეცნიერო ურთიერთობების განვითარებაში.
წლევანდელი კონფერენცია ეძღვნება ორ გამოჩენილი მეცნიერს – ივანე ჯავახიშვილისა და ადოლფ ფონ ჰარნაკს. 2026 წელს აღინიშნება ივანე ჯავახიშვილის დაბადებიდან 150-ე და ადოლფ ფონ ჰარნაკის – 175-ე წელი. ორივე მეცნიერმა განსაკუთრებული კვალი დატოვა ქართულ-გერმანული ურთიერთობების განვითარებაში.
კონფერენციაში მონაწილეობა შეუძლიათ უნივერსიტეტებისა და სამეცნიერო–კვლევითი დაწესებულებების აკადემიურ პერსონალს, დოქტორანტებს, ახალგაზრდა მეცნიერებს (მკვლევრებს, რომელთაც დოქტორის ან მასთან გათანაბრებული აკადემიური ხარისხი მიენიჭა 2019 წლის შემდეგ).
კონფერენციაში მონაწილეობის მსურველები გაიავლიან რეგისტრაციას და გამოაგზავნიან თეზისებს. თეზისების შერჩევა მოხდება სამეცნიერო კომიტეტის მიერ. კონფერენციაში მონაწილეობისათვის აირჩევა მხოლოდ ის ნაშრომები, რომლებიც აკმაყოფილებს კონფერენციის თემატურ და აკადემიურ მოთხოვნებს. შერჩეული ავტორებისთვის კონფერენციაში მონაწილეობა ფასიანია. მონაწილეობის საფასური და გადახდის დეტალები ავტორებს ეცნობებათ თეზისების დამტკიცების შემდეგ.
მომხსენებლებს შეექმნებათ პროფილი ეროვნული სამეცნიერო ბიბლიოთეკის ციფრულ რეპოზიტორიუმში – openscience.ge. აქვე განთავსდება კონფერენციის მასალები და მიენიჭებათ DOI იდენტიფიკატორი.
მნიშვნელოვანი თარიღები:
კონფერენცია: 2026 წლის 5–6 ნოემბერი
თეზისების წარმოდგენის ბოლო ვადა: 2026 წლის 21 სექტემბერი (ქართულ და ინგლისურ ენებზე სავალდებულოა) – სარეგისტრაციო ფორმა
შერჩეული თეზისების ავტორებს პასუხი ელ-ფოსტაზე ეცნობებათ 2026 წლის 30 სექტემბერს
კონფერენციის სამუშაო ენები: ქართული, გერმანული, ინგლისური
მონაწილეობა: ფასიანია შერჩეული ავტორებისთვის
ფორმატი: ჰიბრიდული
ორგანიზატორი: ეროვნული სამეცნიერო ბიბლიოთეკა, ეროვნული სამეცნიერო ბიბლიოთეკის განვითარების ფონდი.
საკონტაქტო ინფორმაცია: ელ-ფოსტა cisia.p@sciencelib.ge, ტელ: 555 53 88 54
